આઠમા ધોરણની એ સામાજિક વિજ્ઞાનની પરીક્ષા પછી સ્કૂલની બસમાં આપણો પરિચય ન થયો હોત તો મેં જિંદગીમાં ઘણી બધી વસ્તુઓ ગુમાવી હોત, કારણ કે જો એ પરિચય ન થયો હોત, તો મને તારા જેવો દોસ્ત ન મળ્યો હોત. એ દિવસ પછીની દરેક ખુશી અને દુ:ખ મહત્વનું છે મારી માટે... સ્કૂલ બસમાં પરીક્ષા પછીની ફિલ્મો વિશેની વાતો હોય, સિનેમેક્સમાં 'નો વન કિલ્ડ જેસિકા' જોયેલી એ વખતનો રોમાંચ હોય કે આપણી ફેસબુક પરની જૂની વાતો, એન્જિનિયરિંગની એક્ઝામ વખતની રાતોમાં કરેલ ચેટિંગ, એકબીજાની ખરાબ પળોમાં સાથે રહેલ એ વખતની લાગણીઓ, વિવેકાનંદ એકેડમીની એ પ્રથમ પાટલી, દરરોજ લેવાતી ટેસ્ટ, પેટ દુ:ખી જાય ત્યાં સુધી હસી શકીએ એ પ્રકારની એકબીજાને શેર કરેલી ટ્વિટ્સ... શું લખીશ હું જે મેં પહેલા તને કહ્યુ નથી? સેન્ટ્રલ વિસ્ટામાં પસાર થયેલી ઘણી સાંજ; જ્યારે તને કહેવાથી મારી વાતોનો ભાર ઓછો થઈ શકતો, ત્રિમંદિર; અડાલજનું અંબા રિફ્રેશમેન્ટ, આવકાર રેસ્ટોરન્ટ, ન જાણે કેટલાય લંચ્સ અને ડિનર્સ!! થિયેટરમાં અને એકબીજાને ઘેર જોયેલી ફિલ્મો, સાથે કરેલ વાંચન, રાત્રે એકબીજાને ઘેર રોકાઈને મોડી રાત સુધી કરેલી સ્કૂલની જૂની વાતો, બિગ બોસ!! સેક્ટર ૪નો એ બાંકડો, નાસ્તો!! આબુની સનસેટ પોઈન્ટ પરની સાંજ,...